# ivin
## Brezhoneg
### Etimologiezh

    (Anv-kadarn 1) :
    Kavet en henvrezhoneg (euin).
    Meneget er C'hatolikon (iuin, eguin).
    Da geñveriañ gant ar gerioù ewin en kembraeg, ewyn en kerneveureg, ionga en iwerzhoneg.
    (Anv-kadarn 2) :
    Kavet en henvrezhoneg (iuguinenn).
    Meneget er C'hatolikon (iuinenn).
    Da geñveriañ gant ar gerioù yw(en) en kembraeg, eó en iwerzhoneg, iuos en galianeg, (gwezenn sakr).

### Anv-kadarn 1

ivin /ˈiː.vin/ gourel (liester ivinoù)
* Lavnenn garn a gresk war-c'horre penn ar bizied (diwar-benn an dud).
** Da zispenn a rin gant va ivinoù. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 144.)
* Begoù karn, lemm ha kromm, e penn ar pavioù, skilf (diwar-benn al loened).
** ...kerkent ez afe kounnar ennañ, hag e vemp malet etre e zent pe drailhet gant e ivinoù. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 81.)
* Oeñs (diwar-benn ar plant).
** Un ivin kignen.
* Dre skeudenn, diwar-benn traoù all:
** Ivinoù an amzer : an amzer o tremen hag a laosk roufennoù war dremmen an dud

#### Doareoù-skrivañ all

    En doare-skrivañ etrerannyezhel e vez skrivet iwin.

#### Deveradoù

* begiviniñ
* gourivin
* ivinad
* ivineg
* ivinek
* iviniñ
* ivinrev

#### Troioù-lavar

* Astenn unan benak war e bevar ivin : diskar anezhañ d'an douar
* Bezañ gwad dindan ivinoù unan bennak : bezañ taer
** Tud ar vro-ze a zo gwad dindan o ivinou, ha n'eo ket Saozon fall a rafe da verc'hed Breiz zoken tec'het birviken en o raok. — (G. MILIN, Gwechall-goz e oa..., Kemper, 1924, p. 36-37.)
* Bezañ hir e ivinoù : bezañ laer
* Dont ar gwad dindan ivinoù ub : sevel droug ennañ
* Kaout ivinoù kaouenn : ivinoù lemm
* Krennañ e ivinoù da ub : terriñ e fulor da ub

#### Troidigezhioù

* esperanteg : ungo
* galleg : ongle , griffe ; gousse (caïeu)
* kembraeg : ewin
* kerneveureg : ewyn
* saozneg : nail , claw

### Anv-kadarn 2

ivin /ˈiː.vin/ strollder (unanderenn ivinenn)
* Gwez (Taxus baccata) dezho delioù padus glas-teñval ha frouezh bihan ruz. Kavet e vezont el liorzhoù, er beredoù ha war ar maez.
** <skouer>.
* Koad ar gwez-se.
** <skouer>.

#### Gerioù heñvelster

* iv

#### Deveradoù

* ivineg
* ivinod

#### Troidigezhioù

* galleg : ifs
* kembraeg : yw
* saozneg : yews

### Gwelet ivez

* Ar pennad « ivin » e-barzh Wikipedia